מפלצות התהילה

"מפלצות התהילה" הוא אלבום האולפן החמישי של להקת הפופ רוק הישראלית משינה, שיצא לאור ב-1992. האלבום כולל אלמנטים של הבי מטאל וגראנג', והוא נחשב לאחד הכבדים ביותר של הלהקה.

רקע
בשנת 1990, לאחר הוצאת האלבום "העמותה לחקר התמותה", יצאו חברי משינה להפסקת פעילות זמנית, שבה עבדו, לראשונה מאז הקמת הלהקה, על פרויקטים מוזיקליים אישיים. גיטריסט הלהקה, שלומי ברכה, הפיק ב-1991 את אלבומה של להקת נושאי המגבעת "מי רצח את אגנתה פאלסקוג". העבודה עם נושאי המגבעת, שסגנון נגינתה נטה לרוק כבד יותר מזה שניגנה משינה עד אז, חשפה את ברכה לסגנון מוזיקלי חדש, שהשפיע על האלבום "מפלצות התהילה". ברכה הלחין את רוב שירי האלבום, בהשפעת להקות כפיקסיז, סוניק יות' וPublic Image Ltd..

לאחר שבאלבומיה הראשונים של משינה היה ברכה יוצר השירים הראשי, באלבום זה נכתבו רוב השירים על ידי סולן הלהקה, יובל בנאי. השיר הראשון שכתב בנאי עבור האלבום היה "את באה לבקר", שנכתב אודות חייו באותה תקופה. בסגנון כתיבה דומה יצר בנאי גם שירים כ"בנות הים" ו"אין מקום אחר", וברכה, שהתחבר לסגנון, כתב את מילות השיר "איזה איש". בנאי הלחין לבדו חלק מהשירים, וחלק גם נכתבו במשותף על ידי בנאי וברכה.

להערכת חברי משינה, בהקלטת האלבום הושקעו בין 800 ל-1,000 שעות באולפן, יותר מכל אלבומיה הקודמים של הלהקה. שלומי ברכה הגדיר את העבודה על האלבום: . השם "מפלצות התהילה", שהוא גם שמו של אחד השירים באלבום, היה אחד משני השמות שהוצעו ללהקת פועלי הבמה של משינה, אך חבריה בחרו בשם המשאיות. את עטיפת האלבום עיצבה מיה זר.

בינואר 1992 יצא סינגל ראשון מהאלבום, "את באה לבקר". באפריל 1992 יצא האלבום המלא, בלייבל החדש שהקימו חברי הלהקה, זברה תקליטים. אחריו יצאו כסינגלים גם השירים "אין מקום אחר", "איזה איש", "בנות הים" ו"הכל התחיל בנאצר", שלא הפכו ללהיטים ולא שודרו הרבה בתחנות הרדיו. למרות זאת "מפלצות התהילה" נמכר בלמעלה מ-20 אלף עותקים וזכה למעמד של אלבום זהב.

חברי הלהקה ציינו את האלבום לא אחת כאלבום שמיצירתו הם נהנו יותר מכל אלבום אחר. יובל בנאי הגדיר את יצירתם המשותפת שלו ושל שלומי ברכה בשירי האלבום כ"שיא יצירתי" של שניהם.

שירי האלבום

 סוף הזמנים 
קטע פתיחה המורכב מנגינה ואחריה דקלום מאת יובל בנאי.

 שלומית בונה סוכה 

גרסת רוק כבד אינסטרומנטלית לשיר הילדים של נעמי שמר.

 אין מקום אחר 
השיר יצא כסינגל לתחנות הרדיו, אך לא זכה להצלחה גדולה. בשנת 2003 יצאה כסינגל גרסת הופעה לשיר, שהביאה להכרה מחודשת בו.

 מי שם? 
קטע מעבר קצר כפתיחה לשיר "איזה איש", שבו נשמעת דפיקה בדלת ואחריה השאלה "מי שם?" והתשובה "היי אדוני זה שמעון חמוטל". קטע זה הושפע מתקליט ויניל שהיה לברכה ובו הקריינות "Who is it? Hey senior, it's Fernando Luis". הקטע שולב בווידאו קליפ שהופק לשיר "איזה איש".

 אהבת אותי 
את עיבוד כלי המיתר בשיר ביצע אורי חודורוב.

 לילה בעיר 
בשיר מתארח אהוד בנאי, בן דודו של יובל בנאי, בנגינה במפוחית.

 זה לא יכול להיות ישן 
הדעה הרווחת היא כי ברכה כתב את השיר כפרודיה על שירה של להקת אתניX "שיר ישן", וזאת לאחר שסולן אתניX, זאב נחמה, כינה את "משינה" "מייד אין טאיוואן". ברכה טען כי לא התכוון להתייחס לאתניX באופן ישיר בשיר, אך ייתכן כי יש בו פרודיה שבאה מהתת-מודע. ברכה הוא הסולן בשיר, היחיד ששר מתקופת הלהקה.

 הארי קריש דם 
השיר נולד מרשימה שערכו חברי הלהקה לשמות אפשריים לאלבום. אהוד בנאי, שהתארח באלבום בנגינה, ראה את הרשימה, והציע לחברי הלהקה להלחין ולהקליט אותה כשיר לכל דבר. ברכה הלחין את השיר בו במקום, וחברי הלהקה הקליטו אותו מייד לאחר מכן.

 מפלצות התהילה 
שיר אינסטרומנטלי.

 הכל התחיל בנאצר 
זהו השיר האחרון שנכתב והוקלט עבור האלבום, בעקבות טענות שהאלבום חסר להיטים. מילות השיר מתאפיינות באיגיון, וסגנונו המוזיקלי הוא הפרוע ביותר באלבום.

 רשימת השמעה 
כל השירים נכתבו על ידי יובל בנאי והולחנו על ידי שלומי ברכה, למעט היכן שצוין אחרת.

 סיבוב ההופעות 

מפלצות התהילה או סיבוב הופעות 92 נקרא גם קדחת הקיץ, היה סיבוב הופעות מאת להקת הפופ רוק הישראלית משינה, אשר החל ב-5 ביוני 1992 באמפיתיאטרון בשפיים והסתיים ב-16 באוקטובר באותה שנה בבית יד לבנים באיילת השחר.

רשימה חלקית מתוך סיבוב ההופעות "מפלצות התהילה", אשר נערך בקיץ-סתיו 1992.התאריך הראשון שיש הוא 5 ביוני, והאחרון שיש הוא 16 באוקטובר, מה שאומר קיץ וסתיו 
תאריךעירמיקוםמקורלג 15 ביוני 1992שפייםהאמפיתיאטרון6 ביוני 199210 ביוני 1992ירושליםהר הצופים26 ביוני 1992חיפההטכניון4 ביולי 1992תל אביב-יפואמפיתיאטרון וואהל10 ביולי 1992חיפההטכניון13 ביולי 1992ערדחגיגות הזמר העברי בערד22 ביולי 1992חיפהבית רוטשילד30 ביולי 1992אשדודחוף דור-הבונים14 באוגוסט 1992צמחליל אהבה בצמח25 באוגוסט 1992אשדודכפרי26 באוגוסט 1992בת יםחוף הסלע30 באוגוסט 1992דימונההאמפיתיאטרון4 בספטמבר 1992עין הודהאמפיתיאטרון11 בספטמבר 1992כפר מנחםבית יד לבנים18 בספטמבר 1992אשכול19 בספטמבר 1992תל אביב-יפואמפיתיאטרון וואהל25 בספטמבר 1992עין השופטאולם אזורי מגידו26 בספטמבר 1992באר שבעפורום באר שבע28 בספטמבר 1992חיפההעיר השנייה2 באוקטובר 1992כפר סבאקולנוע עמל9 באוקטובר 1992נהריהקולנוע הוד10 באוקטובר 1992ירושליםהאופרה12 באוקטובר 1992ראשון לציוןגוש 2414 באוקטובר 1992עכוחאן אל-עומדאן16 באוקטובר 1992איילת השחרבית יד לבנים

משתתפים

 משינה 

 יובל בנאי - ספוקן וורד (1), זמרה (3-11, 13-15)
 שלומי ברכה - גיטרה, קולות רקע, זמרה (12)
 מייקל בנסון - גיטרה בס, קולות רקע
 איגי דיין - תופים, קולות רקע
 אבנר חודורוב - קלידים, סקסופון, קולות רקע

 משתתפים נוספים 

 אהוד בנאי - מפוחית פה (10)

קישורים חיצוניים




  אין מקום אחר, מתוך ערוץ המוזיקה של הטלוויזיה החינוכית הישראלית באתר יוטיוב
  מי שם + איזה איש, מתוך ערוץ המוזיקה של הטלוויזיה החינוכית הישראלית באתר יוטיוב
 משינה - מפלצות התהילה בבלוג המוזיקה "עימות חזיתי"

הערות שוליים

קטגוריה:אלבומי משינה
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי רוק אלטרנטיבי
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
קטגוריה:סיבובי הופעות מ-1992
קטגוריה:סיבובי הופעות בישראל
קטגוריה:אלבומי מטאל